Oorde pas aan | Netwerk24
Deur Dawid Yzelle 22 April 2020 06:00
Om te verseker dat die bejaardes nie onnodig blootgestel word nie werk die personeel van die Residensia-afteeoord in Bethlehem tydens die inperkingstyd sewe-dag-skofte, waartydens hulle inbly. Van links is, voor: Mathapelo Mbele, Maria Mashinini, Grace Miya en Phania Lourens (bestuurder); middel: Alina Motaung, Gladys Falatsi en Gerrie Gerber; agter: Baby Mokoena, Lerato Mzizi, Simon Shonwe, Agnes Lodewyk, Thuli Mashinini, Mpho Marite en Martha Mokoena.Foto: Lynda Greyling
Sy sê omgeegroepe van die NG gemeente Bethlehem-Oos sit hand by met die voorsiening van etes en skoonmaakmiddels.
"Dit is wonderlik om te weet daar is mense in die gemeenskap wat uitreik en ons hande sterker maak in hierdie moeilike tyd."
Phania Lourens, bestuurder van die Residentia-aftreeoord in Panorama, Bethlehem, sê personeel bly op 'n sewe-dag-siklus in by die oord om moontlike blootstelling aan Covid-19 te beperk.
Sy sê Residentia kan nie genoeg dankie sê vir die gemeenskap se oop hand nie. Pick n Pay Mini­market help byvoorbeeld met die aankoop en aflewering van kruideniersware. Spesiale reëlings rondom die betaling van rekeninge is ook met die winkel getref.
"Ons hou rekord van onafhank­like inwoners se besoeke aan die dorp, sodat – indien daar positiewe gevalle sou wees – moontlike blootstelling akkuraat bepaal kan word. Die oord se hekke is gesluit om beter beheer te verseker."
Indien 'n inwoner die dokter of die hospitaal in 'n noodgeval moet besoek, en die inwoner keer terug na Bergprag, word hy of sy vir 'n tydperk van 14 dae in self-isolasie geplaas en gemoniteer.